Azekka-nni taqcict tebda tetturar yis, almi d yiwet n teswiɛt teldi-as tawwurt n lqefz yerwel. Yeffeɣ-iten-t laɛqel, fɣent di snat la tettabaɛent si lketra n lxuf seg urgaz-is. Yuɣ lḥal aṭas i lḥant, almi id d-yeɣli ṭlam fell-asent, ḥafi, i laz, seg ɛeggu d lxuf taqcict tettru, akken ad d-uɣalent saxxam d lmuḥal, dɣa ulint ɣer yiwet n tejra d ttaɛlayant ad nsent sufella, tasebḥit ad kemlent amecwar. Yuɣ lḥal amkan-nni deg-s i ttnejmaɛen lewḥuc n tmurt-nni.